Michael Silberbauer har omsider fået styr på sin fremtid, der ligger i schweizisk fodbold. Midtbanespilleren skifter således fra hollandske Utrecht til Young Boys på en fireårig aftale, beretter landsholdsspillerens agent over for onside.dk. - Han skifter til Young Boys på en fireårig aftale, siger Michael Johansen. De var en klub blandt mange, der ville have ham. De har fulgt ham længe og kom med et fornuftigt tilbud. Jeg tror, det er en klub, der passer ham fint, fortæller agenten. Young Boys købte i vinter svenske Alexander Farnerud i Brøndby og indtager i øjeblikket en tredjeplads i den bedste schweiziske række.
Landsholdsspilleren Michael Silberbauer skifter til sommer fra hollandske Utrecht til Young Boys i Schweiz.

[size=2]
[/size]